సతీశ్ చంద్ర శర్మ

సతీశ్‌ చంద్ర శర్మ భారతదేశానికి చెందిన న్యాయమూర్తి. ఆయన 17 సెప్టెంబర్ 2021న తెలంగాణ హైకోర్టు ప్రధాన న్యాయమూర్తిగా నియమించాలని సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది.సతీష్‌ చంద్ర శర్మ తెలంగాణ హైకోర్టు ప్రధాన న్యాయమూర్తిగా అక్టోబర్ 13న ప్రమాణం చేశాడు.

జననం, విద్యాభాస్యం
సతీష్ శర్మ మధ్యప్రదేశ్‌ రాష్ట్రం, భోపాల్‌లో 30  నవంబర్‌ 1961లో బీఎన్‌ శర్మ, శాంతిశర్మ దంపతులకు జన్మించాడు. ఆయన హరిసింగ్‌గౌర్‌ విశ్వవిద్యాలయంలో 1984లో ఎల్‌ఎల్‌బీ పూర్తి చేసి ఎల్‌ఎల్‌బీలో 3 గోల్డ్‌మెడల్స్‌ సాధించాడు.

వృత్తి జీవితం
సతీశ్‌ శర్మ 1 సెప్టెంబర్ 1984న  న్యాయవాదిగా ఎన్రోల్ చేసుకున్నాడు. ఆయన 2003లో కేంద్ర ప్రభుత్వ అదనపు కౌన్సెల్‌గా, 28 జూన్‌ 2004న కేంద్ర ప్రభుత్వ సీనియర్‌ ప్యానల్‌ కౌన్సెల్‌గా నియమితులయ్యాడు.  సతీశ్‌ శర్మ 18 జనవరి 2008న మధ్యప్రదేశ్‌ హైకోర్టు అదనపు న్యాయమూర్తిగా నియమితుడై, 15 జనవరి 2010న శాశ్వత న్యాయమూర్తి అయ్యాడు. ఆయన 4 జనవరి 2021న నియమితుడై ఆగస్టు 31న కర్ణాటక హైకోర్టు తాతాలిక ప్రధాన న్యాయమూర్తిగా బాధ్యతలు చేపట్టాడు. కర్ణాటక హైకోర్టు తాత్కాలిక ప్రధాన న్యాయమూర్తిగా ఉన్న ఆయన పదోన్నతిపై తెలంగాణ హైకోర్టు ప్రధాన న్యాయమూర్తిగా అక్టోబర్ 9న నియమితులయ్యాడు.

మూలాలు

తెలంగాణ హైకోర్టు ప్రధాన న్యాయమూర్తులు
1961 జననాలు
తెలంగాణ న్యాయమూర్తులు
న్యాయమూర్తులు